Hei (Gangelt)

Dit artikel is gesjreve in 't Mofers. Ómdat 't plaatsgebónge is, maogs doe 't ómzètte nao 't Breibener, es te dit dialek sjpriks. Hei (Duutsj: Nachbarheid) is e gehuch inne gemèndje Gangelt in 't Kreis Hinsberg, Naordrien-Wèsfale, mit zoeaget 120 inwoeaners. 't Ligk tösse An der Villa (richting Bókket), Breibere, Zaofele, Zaelsten en Hertsel in. De ènsigste straot die dore Hei löp hètj ouch Nachbarheid. Hei behuuerdje same mit Boesjerhei, Breibere, Brookhaove, Brukske en Sjum toete gemèndje Breibere-Sjum, toetdet die op 1 juli 1969 woort opgeluf en bie Gangelt woort geveug. Kaart Trivia Me zaet oppe Hei en neet in Hei.